Valdo Eerik on trekisõidu meister Valdo Eerik on sündinud 1943. aastal Tallinnas, kuid suveti sai elatud maamajas Kehras, kuni poiss pandigi Kehra kooli õppima. Pärast keskkooli töötas Valdo Eerik mõnda aega Kehras, kuid jätkuv huvi jalgrattaspordi vastu viis noormehe Tallinna, Kehras lihtsalt polnud sellel alal treenereid.    Valdo Eerik on mitmekordne Eesti meister nii maantee- kui trekisõidus,  viimane Eesti meistersportlase tiitel tuli 1973. aastal. Nõukogude Liidu meistersportlase tiitel maanteesõidus anti talle juba 1965. aastal, trekisõidus 1974. aastal.    Valdo Eerik on kogu oma tööelu olnud ehitaja. Ega pensionipõlveski tööd vähe pole, sest oma majas on alati midagi parandada, ehitada ja korrastada.    Tal on tütar ja esimesest abielust poeg. Lapselapsi veel pole.    "Ammu oleks aeg," sõnab vanahärra muhedalt.